31998R2088
L 266/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2088/98 НА КОМИСИЯТА
от 30 септември 1998 година
за допълнение на приложението към Регламент (ЕО) № 2400/96 относно вписването на някои означения в „Регистър на защитените наименования за произход и защитените географски указания“, предвиден в Регламент (ЕИО) № 2081/92 на Съвета относно защитата на географските указания и наименованията за произход на селскостопанските и хранителните продукти
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета oт 14 юли 1992 г. относно защитата на географските указания и наименованията за произход на селскостопанските и хранителните продукти (1), последно изменен с Регламент (EО) № 1068/97 на Комисията (2), и по-специално член 6, параграфи 3 и 4 от него,
като има предвид, че съгласно член 5 от Регламент (ЕИО) № 2081/92 Обединеното кралство е предало на Комисията заявление за регистриране на наименование за произход;
като има предвид, че е констатирано, че съгласно член 6, параграф 1 от посочения регламент заявлението съответства на изискванията в него, и по-специално съдържа информацията, предвидена в член 4 от него;
като има предвид, че по смисъла на член 7 от Регламент (ЕИО) № 2081/92 в Комисията има подадена една декларация за противопоставяне след публикуването в Официален вестник на Европейските общности (3) срещу означението, фигуриращо в приложението към настоящия регламент, и че това противопоставяне е счетено за допустимо;
като има предвид, че съгласно член 7, параграф 4 от Регламент (ЕИО) № 2081/92 Комисията е поканила заинтересуваните държави-членки да постигнат съгласие относно регистрацията на указанието Cornish Clotted Cream, такова съгласие е било постигнато и че това съгласие съответства на разпоредбите на Регламент (ЕИО) № 2081/92 и че то не изисква промени в първоначално получените информации по член 5 от посочения регламент; като има предвид, че е посочено, че указанието Cornouaille, което фигурира върху френските регистрирани търговски продукти, не се употребява и няма да се употребява за сметана;
като има предвид, че вследствие на гореизложеното това указание следва да бъде вписано в „Регистър на защитените наименования за произход и на защитените географски указания“ и е защитено на общностно ниво в качеството си на защитено наименование за произход;
като има предвид, че приложението към настоящия регламент допълва приложението към Регламент (ЕО) № 2400/96 на Комисията (4), последно изменен с Регламент (ЕО) № 1576/98 (5),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с наименованието, фигуриращо в приложението към настоящия регламент, и се вписва в „Регистър на защитените наименования за произход и на защитените географски указания“, предвиден в член 6, параграф 3 от Регламент (ЕИО) № 2081/92 като защитено наименование за произход (ЗНП).
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 септември 1998 година.